21. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 419 της 5/13 Μαΐου 1977 (ΦΕΚ Α΄ 129) Περί τροποποιήσεως των παρ. 3, 4 και 5 του άρθρ. 8 του υπ’ αριθ. 332/1975 Π.Δ/τος «περί οργανώσεως και λειτουργίας εν γένει της Υγειονομικής Σχολής Αθηνών, ως και περί προσόντων και εκλογής του διδακτικού προσωπικού αυτής» και ρυθμίσεως θεμάτων διαδικασίας καταρτίσεως προγραμμάτων εκπαιδεύσεως σπουδαστών της Υγειονομικής Σχολής Αθηνών. Έχοντες υπ’ όψει: 1. Τας διατάξεις της παρ. 2 του άρθρ. 1 του Ν.Δ. 270/1974 «περί τροποποιήσεως και συμπληρώσεως της περί Υγειονομικής Σχολής Αθηνών Νομοθεσίας» (ΦΕΚ 9/74 τ.Α΄). 2. Τας διατάξεις των άρθρ. 2, 3 και 5 του Ν.Δ. 216/1974 «περί συστάσεως Υπουργείου Προεδρίας της Κυβερνήσεως» (ΦΕΚ 367/74 τ.Α΄). 3. Την υπ’ αριθ. Δ3/2861/24.9.76 κοινήν απόφασιν του Πρωθυπουργού και του Υπουργού Κοινωνικών Υπηρεσιών «περί αναθέσεως αρμοδιοτήτων εις τους Υφυπουργούς Κοινωνικών Υπηρεσιών» (ΦΕΚ 1192/76 τ.Β΄). 4. Τας υπ’ αριθ. 198/24.2.77 και 397/15.4.77 γνωμοδοτήσεις του Συμβουλίου της Επικρατείας, προτάσει των Υπουργών Προεδρίας της Κυβερνήσεως και Οικονομικών και του Υφυπουργού Κοινωνικών Υπηρεσιών, αποφασίζομεν: Άρθρ.1.- (Τροποποιούνται αι διατάξεις των παρ. 3, 4 και 5 του άρθρ. 8 του υπ’ αριθ. 332/1975 Π.Δ/τος). Άρθρ.2.- Η Υγειονομική Σχολή υποβάλλει προς τας Ιατρικάς Σχολάς της Ελλάδος εις την αρχήν εκάστου εκπαιδευτικού έτους, το ετήσιον εκπαιδευτικόν πρόγραμμά της. Ομοίως υποβάλλει μετά την λήξιν του εκπαιδευτικού έτους ετησίαν έκθεσιν των πεπραγμένων της. Αι Ιατρικαί Σχολαί διατυπώνουν επ’ αυτών τας παρατηρήσεις των και υποβάλλουν αυτάς προς το Υπουργείον Κοινωνικών Υπηρεσιών. Αι Ιατρικαί Σχολαί δύνανται οποτεδήποτε να υποβάλλουν προς το Υπουργείον Κοινωνικών Υπηρεσιών προτάσεις σχετικάς με την λειτουργίαν της Υγειονομικής Σχολής. (Αντί για τη σελ. 67(α) Σελ. 67(β) Τεύχος 779 - Σελ. 3 35 Εθνική Σχολή Δημόσιας Υγείας(Ε.Σ.Δ.Υ.) 34.Α.γ.19-21 